News Update: รถ EV จีน เตรียมขึ้นราคาอีก ล่าสุด Li Auto - CATL ขึ้นราคาตาม Tesla - BYD ผู้ผลิตชี้ แบตเตอรี่แพงขึ้นอย่าง “ไร้สาระ” - FINNOMENA
ผู้ผลิตรถยนต์ไฟฟ้าจีนชี้ ต้นทุนวัตถุดิบที่สูงขึ้นกำลังทำให้ราคาแบตเตอรี่สำหรับรถยนต์ไฟฟ้าแพงขึ้นอย่าง “ไร้สาระและน่าขบขัน”
21 มี.ค. 2565

ผู้ผลิตรถยนต์ไฟฟ้าจีนชี้ ต้นทุนวัตถุดิบที่สูงขึ้นกำลังทำให้ราคาแบตเตอรี่สำหรับรถยนต์ไฟฟ้าแพงขึ้นอย่าง “ไร้สาระและน่าขบขัน”
Li Xiang ซีอีโอของ Li Auto บริษัทผู้รถยนต์ไฟฟ้าจีนกล่าวในเว่อป๋อของเขาเมื่อวันเสาร์ (19 มี.ค.) ที่ผ่านมาว่า ต้นทุนแบตเตอรี่ไตรมาส 2 พุ่งขึ้นมาอย่างน่าขบขัน และอาจทำให้ผู้ผลิตหลายรายต้องปรับขึ้นราคารถยนต์ไฟฟ้าอย่างหลีกเลี่ยงไม่ได้
ความเห็นของ Li Xiang เกิดขึ้นหลัง Tesla และ BYD ประกาศขึ้นราคาไม่นาน รวมถึง Xpeng ที่เพิ่งประกาศขึ้นราคารถยนต์ไฟฟ้าที่ระหว่าง 10,100 – 20,000 หยวน ในสัปดาห์ที่แล้ว
อย่างที่รู้กันว่าจีนคือตลาดรถยนต์ไฟฟ้าที่ใหญ่ที่สุดในโลก ตอนนี้ผู้ผลิตจีนกำลังพยายามอย่างหนักเพื่อดึงดูดลูกค้า ท่ามกลางแรงกดดันจากต้นทุนที่แพงขึ้น และเงินอุดหนุนจากรัฐบาลที่ลดลง
ไม่ใช่แค่เพียงผู้ผลิตรถยนต์ไฟฟ้าที่ได้รับผลกระทบ รถยนต์เชื้อเพลิงที่ใช้การสันดาปซึ่งผลิตโดย BYD และ Geely Automobile ก็เผชิญกับต้นทุนการดำเนินงานที่สูงขึ้นเช่นกัน เหตุจากราคาน้ำมันที่แพงขึ้นมาก
ด้านผู้ผลิตแบตเตอรี่รายใหญ่ที่สุดของโลกอย่าง CATL ออกมาระบุว่า บริษัทก็เผชิญแรงกดดันไม่ต่างกันจากต้นทุนสินค้าโภคภัณฑ์ที่สูงขึ้น
โฆษกของ CATL กล่าวว่า ต้นทุนวัตถุดิบที่แพงขึ้นจากต้นน้ำกำลังสร้างแรงกดดันสู่ปลายน้ำของห่วงโซ่อุตสาหกรรม ซึ่งรวมถึงผู้ผลิตรถยนต์และผู้ผลิตแบตเตอรี่ แต่บริษัทจะยังคงยึดหลักการให้บริการลูกค้าด้วยผลิตภัณฑ์คุณภาพสูง ไปพร้อมกับการรักษาผลกำไรอย่างเหมาะสม
CATL เป็นซัพพลายเออร์แบตเตอรี่รายใหญ่ของ Li Auto รวมถึง WM Motor ด้วย
สัปดาห์ที่แล้ว WM Motor ผู้ผลิตรถ EV ขนาดเล็ก ได้ประกาศขึ้นราคารถยนต์ไฟฟ้าที่ 7,000-26,000 หยวน โดยอ้างถึงราคาวัตถุดิบและข้อจำกัดด้านซัพพลายเออร์ ซึ่งจะเริ่มขึ้นราคาตั้งแต่วันที่ 28 มี.ค.
อ้างอิง: https://www.bloomberg.com/news/articles/2022-03-21/chinese-electric-carmaker-calls-input-price-hikes-ridiculous?srnd=premium-asia&sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
CATL
EV
Li Auto
News Update
จีน
รถยนต์ไฟฟ้า
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA